钦定古今图书集成/明伦汇编/氏族典/第318卷 > 《廖用贤尚友录》 > 邢抱朴
## 钦定古今图书集成/明伦汇编/氏族典/第318卷 > 《廖用贤尚友录》 > 邢抱朴

按《辽史邢抱朴传》：“抱朴，应州人，刑部郎中简之子也。
抱朴性颖悟，好学博古，保宁初，为政事舍人，知制诰，
累迁翰林学士承旨。十年，拜知政事，按察诸道守令，
黜陟协人望。寻以母忧去官，诏起视事，表乞终制，不
从。改南院枢密使，卒。”